I kolde egne med kraftigt snefald vil en del af vinterens sne kunne blive liggende sommeren over, fx på nordvendte skråninger, for så næste vinter at blive dækket med ny sne. Herved dannes et permanent snedække, og i takt med snelaget bliver tykkere, bliver sneen gradvist presset sammen og omdannet til [[is]], idet [[massefylde]]n stiger fra ca 0,06 g/cm<sup>3</sup> for løs sne til 0,9 g/cm<sup>3</sup> for is. Hvis et sådant lag is på skrånende underlag når en tykkelse på omkring 30 m, vil isen blive plastisk deformeret og begynde at flyde nedad, som en meget tyktflydende væske: en [[gletsjer]] er dannet. I dag er 11% af Jordens landoverflade til stadighed dækket af sne og is. For 20.000 år siden var det tilsvarende tal 30%. Igennem [[Kvartærtiden]] har [[klimaforandringer]] mange gange fået isens udbredelse til at veksle på lignende måde, idet varme [[mellemistid]]er er blevet afløst af kolde [[istid]]er. {{sfnp|Galsgaard|1998|p=89,91}}
[[Fil:Receding glacier-da.svg|thumb|left|300px|Landskab dannet af gletsjer, som trækker sig tilbage; sml. med modstående kort.]]
[[Fil:Rimmerslund-Sebberup landscape.png|thumb|Dette udsnit af gammelt [[målebordsblad]] viser t.v. den flade, svagt skrånende [[Løsning]] hedeslette og t.h. et smågrubet [[dødislandskab]], adskilt af en israndslinje; kurveækvidistance 5 [[Fod (længdeenhed)|fod]].]]
Når en gletsjer glider hen over et landskab, vil den erodere underlaget og føre sediment med sig, idet sedimentet efterhånden føres hørere og højere op i isen. En gletsjer kan transportere alle kornstørrelser, selv store blokke, og den kan transportere over lange afstande. [[Dammestenen]] er Danmarks største sten, og den er samlet op af en gletsjer i et svensk grundfjeldsområde og lagt ved Hesselager på Fyn. Specielt i området tæt ved isranden vil gletsjere kunne lægge materiale fra sig, i form af moræneaflejringer. En moræne vil et bestemt sted altid bestå af det materiale, som gletsjeren har samlet op på sin vej hen til dette sted. Danske moræner er derfor ofte lerede og kalkholdige, fordi den danske undergrund er rig på ler- og kalkbjergarter. I det øvrige [[Skandinavien]], hvor [[grundfjeld]] og andre hårde bjergarter dominerer undergrunden, vil moræner ofte være sandede, grusede og stenede, men lerfattige.{{sfnp|Galsgaard|1998|p=93-95}}
Kultur Uddannelse Geologi